**บทที่ 1**

**บทนำ**

**ความเป็นมาและความสำคัญของปัญหา**

ปัจจุบันบ้านพักอาศัยหรืออาคารก่อสร้างในท้องถิ่นและชุมชนศรีสงครามมีความต้องการที่จะใช้เสาคอนกรีตสำเร็จรูปสูงขึ้นเพราะมีจุดเด่นที่มีประหยัดไม้แบบในการก่อสร้างตั้งเสาอาคาร สามารถกำหนดขนาดความยาวเสาได้ ทำให้ความต้องการช่างหล่อเสาคอนกรีตสำเร็จรูปสูงขึ้นตามไปด้วย ศูนย์ซ่อมสร้างชุมชนวิทยาลัยเทคโนโลยีอุตสาหกรรมศรีสงคราม จึงจัดโครงการฝึกอบรมช่างหล่อเสาคอนกรีตสำเร็จรูปชุมชนขึ้น เพื่อตอบสนองต่อความต้องการของชุมชนและเพื่อให้ผู้ที่ได้รับการฝึกอบรมสามารถนำไปประกอบอาชีพในท้องถิ่นทำให้เกิดการสร้างงานสร้างอาชีพและสร้างรายได้ ช่วยกระตุ้นเศรษฐกิจชุมชนได้อีกทางหนึ่ง

**วัตถุประสงค์ของการประเมินโครงการ**

1. เพื่อประเมินความเหมาะสมของปัจจัยนำเข้าที่ใช้ในโครงการอบรมช่างหล่อแบบเสาคอนกรีตสำเร็จรูป

2. เพื่อประเมินกระบวนการดำเนินโครงการอบรมช่างหล่อแบบเสาคอนกรีตสำเร็จรูป

3. เพื่อประเมินผลผลิตของโครงการอบรมช่างหล่อแบบเสาคอนกรีตสำเร็จรูป เกี่ยวกับความรู้ของผู้เข้าร่วมโครงการ การนำความรู้ไปใช้ และความพึงพอใจของผู้ที่เกี่ยวข้อง

**ขอบเขตของการประเมินโครงการ**

1. ด้านเนื้อหาและตัวแปร

1.1 ขอบเขตด้านเนื้อหา

การวิจัยครั้งนี้เป็นการประเมินโครงการอบรมช่างหล่อแบบเสาคอนกรีตสำเร็จรูป โดยประยุกต์ใช้รูปแบบการประเมินแบบของแดเนียล แอล สตัฟเฟิลบีม (Daniel L. Stufflebeam) หรือที่เรียกว่ารูปแบบการประเมินแบบซิปป์ (CIPP model) โดยประเมินทั้งระบบของโครงการ 5 ด้าน คือบริบท ปัจจัยนำเข้า กระบวนการ ผลผลิตและผลกระทบของโครงการตามทัศนะของผู้ที่เกี่ยวข้อง

1.2 ขอบเขตด้านตัวแปร

ตัวแปรที่ศึกษาในการประเมินมีดังนี้

2.1 การประเมินปัจจัยนำเข้า (Input Evaluation) คือการประเมินเกี่ยวกับความรู้ ความพร้อม ความสามารถ ความเพียงพอ ความเหมาะสมของบุคลากร งบประมาณ ระยะเวลา วัสดุอุปกรณ์ที่ใช้ในการดำเนินการให้บรรลุวัตถุประสงค์

2.2 การประเมินกระบวนการ (Process Evaluation) คือการประเมินเกี่ยวกับ

การจัดกิจกรรมต่าง ๆ ของโครงการ การวัดผลและประเมินผล การใช้สื่อและเทคโนโลยีต่าง ๆ ในกิจกรรมสภาพการดำเนินงาน

2.3 การประเมินผลผลิตที่เกิดขึ้น (Product Evaluation) คือการประเมินเกี่ยวกับความรู้เกี่ยวกับการหล่อแบบเสาคอนกรีตสำเร็จรูป และความพึงพอใจของผู้ที่เกี่ยวข้อง

2. ประชากรและกลุ่มตัวอย่าง

2.1 ประชากรที่ใช้ในการศึกษาครั้งนี้ คือ ช่างชุมชนในเขตอำเภอศรีสงครามและ

อำเภอใกล้เคียง นักศึกษา และอาจารย์วิทยาลัยเทคโนโลยีอุตสาหกรรมศรีสงคราม

2.2 กลุ่มตัวอย่างที่ใช้ในการศึกษาครั้งนี้ คือ

2.2.1 ช่างชุมชน จำนวน 10 คน

2.2.2 อาจารย์ จำนวน 8 คน

2.2.3 นักศึกษา จำนวน 12 คน

**ระยะเวลาดำเนินการ**

วันที่ 21 , 22 , 28 กรกฎาคม 2555

**แหล่งข้อมูลการศึกษา**

แหล่งข้อมูลการศึกษาได้แก่ รายงานของผู้รับผิดชอบโครงการ การสอบถาม การสัมภาษณ์

การสังเกตผู้เข้ารับการอบรม และเอกสารที่เกี่ยวข้อง

**นิยามศัพท์เฉพาะ**

**1. การอบรม**ช่างหล่อแบบเสาคอนกรีตสำเร็จรูปหมายถึง การจัดกิจกรรมแก่ผู้เข้ารับการอบรม โดยการเชิญวิทยากรมาให้ความรู้ในเรื่องการหล่อแบบเสาคอนกรีตสำเร็จรูปทั้งภาคภาคทฤษฎีก่อนและภาคปฎิบัติ โดยการสาธิต จากนั้นจึงให้ผู้เข้ารับการอบรมปฏิบัติตามใบงานในหลักสูตรการฝึกอบรม

**2. การประเมินโครงการ** หมายถึง การประเมินโครงการ**อบรม**ช่างหล่อแบบเสาคอนกรีตสำเร็จรูปโดยประยุกต์ใช้รูปแบบการประเมินของแดเนียล แอล สตัฟเฟิลบีม (Daniel L. Stufflebeam) หรือที่เรียกว่ารูปแบบการประเมินแบบซิปป์ (CIPP model) โดยประเมินทั้งระบบของโครงการ 4 ด้าน คือ ปัจจัยนำเข้า กระบวนการ ผลผลิตและผลกระทบของโครงการตามทัศนะของผู้ที่เกี่ยวข้อง ดังนี้

**3.1 การประเมินปัจจัยนำเข้า (Input Evaluation)** คือ การประเมินเกี่ยวกับความรู้

ความพร้อม ความสามารถ ความเพียงพอ ความเหมาะสมของบุคลากร งบประมาณ ระยะเวลา วัสดุอุปกรณ์ที่ใช้ในการดำเนินการให้บรรลุวัตถุประสงค์

**3.2 การประเมินกระบวนการ (Process Evaluation)** คือ การประเมินเกี่ยวกับ การจัดกิจกรรมต่าง ๆ ของโครงการ การวัดผลและประเมินผล การใช้สื่อและเทคโนโลยีต่าง ๆ ในกิจกรรม สภาพการดำเนินงาน

**3.3 การประเมินผลผลิตที่เกิดขึ้น (Product Evaluation)** คือ การประเมินเกี่ยวกับ

ความรู้ที่ผู้อบรมได้รับ และความพึงพอใจของผู้ที่เกี่ยวข้อง

**ประโยชน์ที่คาดว่าจะได้รับ**

1. ได้สารสนเทศเกี่ยวกับปัจจัยนำเข้าของโครงการ

2. ได้สารสนเทศเกี่ยวกับกระบวนการดำเนินโครงการ

3. ได้สารสนเทศเกี่ยวกับผลผลิตของโครงการ

4. เป็นแนวทางในการประเมินครั้งต่อ ๆ ไป หรือประเมินโครงการอื่น ๆ ได้